ZAPISNIK 16. SJEDNICE VMO BORONGAJ LUGOVI, ODRŽANE 22. RUJNA 2022. GODINE, GČ PEŠČENICA-ŽITNJAK, 20:00
Prisutni članovi:
1. Ivana Perković
2. Petar Miočević
3. Bruno Rižmarić
4. Lidija Klanjec
Nazočni članovi jednoglasno bez rasprave prihvaćaju zapisnik 15. sjednice VMO Borongaj Lugovi.
Predsjednica VMO predlaže izmjenu dnevnog reda u sljedećem obliku:
1. Obnavljanje dežurstva za susrete s građanima
2. Zahtjev za korištenje prostorija MS Borongaj Lugovi
3. Aktualna komunalna problematika
4. Izvješća, pitanja i prijedlozi
Izmijenjeni dnevni red prihvaćen je jednoglasno bez rasprave.
1. Obnavljanje dežurstva za susrete s građanima
Predsjednica VMO obavještava nazočne članove kako je sa završetkom radova na prostorima MS Borongaj Lugovi i jenjavanjem pandemije COVID-19 omogućeno ponovno primanje građana na redovne susrete. 
Predsjednica VMO predlaže dežuranje s potpredsjednikom VMO-a svaki prvi četvrtak u mjesecu u terminu 20:00 – 21:00.
Prijedlog je prihvaćen jednoglasno bez rasprave.
2. Zahtjev za korištenje prostorija MS Borongaj Lugovi
Predsjednica VMO obavještava nazočne članove kako su određeni građani zatražili pravo korištenja prostorija MS Borongaj Lugovi s ciljem druženja za vrijeme zimskih mjeseci, uz obvezu održavanja prostorija MS iza sebe.
Predsjednica VMO predlaže da se dotičnim građanima omogući korištenje prostorija MS Borongaj Lugovi u terminima svaki ponedjeljak ili petak u večernjim satima, ovisno o njihovim preferencama.
Zaključak je prihvaćen jednoglasno bez rasprave.

Z a k l j u č a k
o povremenom korištenju prostora

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi i to:

1. Grupi građana MO Borongaj Lugovi:
1. Svaki ponedjeljak ili petak  u večernjim satima i teče od 22. rujna 2022. do 22. rujna 2023.

3. Aktualna komunalna problematika
Predsjednica VMO izvještava nazočne članove kako je zaprimljena pritužba gđe. Zvjezdane Karabašić vezano za buku na igralištu u Savudrijskoj ulici u kasnim noćnim satima (vidi priloženo pismo). 
Predsjednica VMO predlaže da se pošalje inspekcija kako bi se ispitao rad obližnjih ugostiteljskih objekata kako bi se utvrdilo da li rade iza službenog radnog vremena. Također predlaže postavljanje ploče s pravilima korištenja igrališta na ogradi igrališta.
Prijedlozi su prihvaćeni jednoglasno bez rasprave te su doneseni sljedeći zaključci:

Zaključak
o rješavanju komunalne problematike


Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležne inspekcijske službe

1. zatraži hitan nadzor kako bi se ispitalo i utvrdilo poštivanje radnog vremena  ugostiteljskih objekata u neposrednoj blizini igrališta u Savudrijskoj ulici zbog buke u kasnim noćnim satima
o učinjenom izvijesti ovo Vijeće




Zaključak
o rješavanju komunalne problematike


Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od Podružnice Zrinjevac

1. zatraži postavljanje ploče na igralištu u Savudrijskoj ulici s pravilima korištenja igrališta uz samu ogradu igrališta
1. o učinjenom izvijesti ovo Vijeće.

Predsjednica VMO izvještava nazočne članove kako je gradskoj tvrtki Čistoća poslala dopis kojim traži objašnjenje promjena oko odvoza otpada u Gologoričkoj, Grožnjanskoj i Grdoselskoj ulici s obzirom na reformu odvoza otpada u gradu Zagrebu, te će obavijestiti Vijeće po primitku odgovora. 
Predsjednica VMO izvještava kako su se određeni građani raspitivali oko potencijalnog postavljanja uspornika prometa na ulici Vukomerec kod kb. 12. Navodi kako u Zagrebačkim cestama postoje određeni prioriteti projekata i radova na području MO Borongaj Lugovi, te kako bi se ulicu Vukomerec i Borongajsku ulicu trebalo u potpunosti urediti. S obzirom da će u sklopu toga morati biti izvedena nova analiza potrebne prometne signalizacije, najbolje je ostaviti to pitanje za stručnjake u trenutku kada se to bude radilo.
Predsjednica VMO naglašava kako nije dobiven odgovor vezano uz uređenje okoliša oko stare kuće na križanju ulice Vukomerec i Savudrijske ulice, kao ni za uređenje gradske čestice u Kanfanarskoj ulici. Predlaže da VMO pošalje požurnicu; prihvaćeno jednoglasno bez rasprave.

4. Izvješća, pitanja i prijedlozi
Predsjednica VMO upozorava prisutne članove na kartu dobivenu od strane nadležnog Gradskog ureda vezano za područja u vlasništvu grada Zagrebu na teritoriju MO Borongaj Lugovi.
Predsjednica VMO izvještava prisutne članove kako je u postupku lakiranje parketa u prostorijama MS Borongaj Lugovi, te kako bi ti radovi trebali biti dovršeni u skorijem vremenu.
Predsjednica VMO izvještava nazočne članove kako je zaključak vezan za obnovu šahta na ulici Vukomerec kod kuće g. Koretića prihvaćen na posljednjoj sjednici VGČ.
Predsjednica VMO izvještava nazočne članove kako je bila u kontaktu s djelatnicima Zrinjevca oko uređenja parka kod stambenih zgrada južno od križanja ulice Vukomerec i Trgetske ulice. Klupa koja je trebala obnovu je zamijenjena, dok se daljnji radovi iščekuju. Komunikacija se održava i s ciljem zamjene uvenulih stabala.
Predsjednica VMO izvještava nazočne članove kako je u kontaktu s nadležnim službama oko postavljanja ploče s pravilima korištenja na psećem parku kod raskrižja ulice Vukomerec i Trgetske ulice. 
Predsjednica VMO obavještava nazočne članove kako je odvezen glomazni otpad iz Lozarinske ulice.
S obzirom da se nitko više nije javio za riječ, ovime je iscrpljen dnevni red, i predsjednica VMO zaključuje 16. sjednicu VMO Borongaj Lugovi u 20:40 sati.

ZAPISNIČAR:			           PREDSJEDNICA VMO BORONGAJ LUGOVI:
Petar Miočević						           		     Ivana Perković

